Snežana Đorđević
<s>Snežana Đorđević (Pančevo) srpska je novinarka, voditeljka i autorka televizijskih emisija.</s>

<s>Biografija  
Rođena je u Pančevu, gde je završila Osnovnu školu „Isidora Sekulić“, potom i Gimnaziju „Uroš Predić“.</s><s>Studirala je hortikulturu u Novom Sadu, a diplomirala novinarstvo i menadžment medija na Akademiji lepih umetnosti u Beogradu.</s><s>Doktorand je komunikologije na Univerzitetu Džon Nezbit u Beogradu.</s>

<s>Karijera 
Još u osnovnoj školi preko školskog razglasa čitala obaveštenja i bila član novinarske sekcije.</s><s>Prve novinarske korake načinila je kao gimnazijalka za omladinsku emisiju Radio Pančeva.</s><s>Nakon toga prešla je u Radio Beograd, gde je vodila omladinsku emisiju „Niko kao ja“, da bi kasnije istovremeno radila i na drugim beogradskim radio-stanicama i na televiziji - Radio-televiziji Srbije, u Zabavnoj redakciji i u redakciji Satelitskog programa.</s>

<s>Upečatljiv novinarski trag ostavila je na Trećem kanalu gde je vodila emisije „Podne popodne“ i „Pozdrav iz Beograda“, kao i brojne intervjue sa poznatim ličnostima (Momo Kapor, Dušan Prelević, Đorđe Balašević...).</s><s>Tokom rada na Trećem kanalu snimila je preko 20 putopisnih reportaža iz Srbije i inostranstva, koje su emitovane i na satelitskom programu RTS-a.</s>

<s>Pre ukidanja Trećeg kanala prešla je na Yu info kanal, gde je radila kao novinar-urednik dokumentarnog programa.</s>

<s>Na Televiziji Pink uređivala je i vodila emisiju Creative, koja se bavila dizajnom i vizuelnom kulturom.</s>

<s>Paralelno sa televizijom radila je i na beogradskim radio stanicama „Radio Golf“, „Radio Pingvin“ i „City Radio“.</s><s>Pisala je i za magazin „Grazia“.</s>

<s>Od 2010. na Televiziji Avala kao novinar pratila društvena i kulturna dešavanja.</s><s>Nakon gašenja ove TV stanice, prihvatila je ponudu Televizije Kopernikus gde radi kao urednik beogradske redakcije, koordinator beogradskog programa, voditelj informativne emisije „Srbija onlajn“ i autor i voditelj političkog tok šoua „Glasno i jasno“.</s>

<s>Mišljenja i stavovi 
Ceni novinare Miru Adanju Polak, Kamenka Katića, Jovana Memedovića, a u novinarstvu objektivnost i činjenice.</s><s>Zalaže se za slobodu medija i nepolitičnost novinara.</s><s>Smatra da je danas više na snazi autocenzura nego cenzura, koja je oduvek bila prisutna u svim vlastima.</s>

<s>Privatni život 
Udata je i ima sina Andreja i kćerku Unu.</s><s>Strast su joj putovanja, pozorišna i filmska umetnost.</s>

<s>Galerija</s>

<s>Izvori</s>

<s>Srpski novinari
Srpski TV-voditelji
Istraživački novinari
Biografije, Srbija
Žive ličnosti</s>

